ŠIAULIŲ MIESTO SAVIVALDYBĖS ADMINISTRACIJOS
TURTO VALDYMO SKYRIUS

SPRENDIMO „DĖL TURTO PERĖMIMO IŠ ŠIAULIŲ LOPŠELIO-DARŽELIO „ŽILVITIS“ IR PERDAVIMO ŠIAULIŲ MEDELYNO PROGIMNAZIJAI“

AIŠKINAMASIS RAŠTAS

2024-06-12
Šiauliai

Parengto sprendimo projekto tikslai ir uždaviniai:
Perimti Šiaulių lopšelio-darželio „Žilvitis“ patikėjimo teise valdomą, Šiaulių miesto savivaldybei nuosavybės teise priklausantį nekilnojamąjį, materialųjį ir nematerialųjį turtą, esantį Marijampolės g. 8, Šiauliuose. Perimtą turtą perduoti Šiaulių Medelyno progimnazijai valdyti, naudoti ir disponuoti juo patikėjimo teise.
Dabartinis sprendimo projekte aptariamų klausimų reguliavimas.
Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Šiaulių miesto savivaldybei nuosavybės teise priklausančio turto perdavimo sąlygas ir tvarką.
Šiaulių miesto savivaldybės taryba 2024 m. gegužės 2 d. sprendimu Nr. T-161 „Dėl Šiaulių lopšelio-darželio „Žilvitis“ reorganizavimo, prijungiant jį prie Šiaulių medelyno progimnazijos“ nusprendė reorganizuoti Šiaulių lopšelį-darželį „Žilvitis“. Įgyvendinant įstaigos reorganizavimą, Šiaulių lopšelio-darželio „Žilvitis“ patikėjimo teise valdomas savivaldybės turtas turi būti grąžintas turto savininkei – Šiaulių miesto savivaldybei ir perduotas Šiaulių medelyno progimnazijai. Perduotas turtas bus naudojamas Šiaulių medelyno progimnazijos nuostatuose numatytai veiklai vykdyti – ikimokyklinio amžiaus vaikų ugdymui.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – savivaldybės turtas bus naudojamas pagal funkcinę paskirtį, bus užtikrintas ugdymo įstaigos veiklos tęstinumas ir savivaldybės savarankiškosios funkcijos – ikimokyklinio ugdymo organizavimas atlikimas.
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimo įgyvendinimui reikalingų priimti papildomų teisės aktų nenumatoma.
Kiek biudžeto lėšų pareikalaus ar leis sutaupyti sprendimo įgyvendinimas.
Sprendimui įgyvendinti lėšos nebus reikalingos.
Sprendimo projekto rengėjas ar rengėjų grupė, sprendimo projekto iniciatoriai.
Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

